Toshkent pravoslav seminariyasi

Toshkent pravoslav diniy seminariyasi () – oliy diniy oʻquv yurti. Rus pravoslav cherkovi Toshkent va Oʻrta Osiyo yeparxiyasi taʼsis etgan. 1990-yilda pravoslav bilim yurti sifatida tashkil etilgan. Rus cherkovi Muqaddas Sinodining 1998-yil 9 apreldagi karori bilan bilim yurti seminariyaga aylantirilgan. Oʻzbekiston, Qirgʻiziston, Qozogʻiston va Turkmaniston davlatlaridagi pravoslaviyaga eʼtiqod qiladigan fuqarolar diniy ehtiyojlarini qondiradi. Rus pravoslav cherkovi qoidalariga muvofiq, yeparxiya boshqaruvchisi mitropolit seminariya rektori hisoblanadi. Oʻqish kunduzgi va sirtqi boʻlimlarda olib boriladi. 2003/2004-oʻquv yilida jami 95 nafar talaba taʼlim oldi. Seminariyada diniy bilimlar bilan dunyoviy fanlar, shu jumladan, oʻzbek va ingliz tillari, Oʻzbekiston tarixi, geografiya va boshqa fanlar oʻqitiladi.

Tarixi 
Turkiston yeparxiyasida diniy seminariya ochishga yepiskop Nikon (Bogoyavlenskiy) 19-asr oxirida harakat qildi, ammo amaldorlarning qarshiliklari tufayli seminariya ochilmadi.

1990-yilda yepiskop Vladimir (Ikim) saʼy-harakatlari bilan ikki yillik oʻqish muddati bilan Toshkent pravoslav diniy seminariyasi ochildi. 1990-yil 1-oktyabrda Rus pravoslav cherkovining Muqaddas Sinodi Toshkent yeparxiyasi boshqarmasi huzuridagi ilohiyot maktabi ochilishiga izn berdi.

1998-yil 9-apreldagi Muqaddas Sinod qarori bilan ilohiyot maktabi seminariyaga aylantirildi.

1998-yil 21-iyulda Toshkent diniy seminariyasi Oʻzbekiston Respublikasi Adliya vazirligi tomonidan roʻyxatga olindi.

1999-yil 22-yanvarda Seminariya oʻz faoliyati uchun litsenziya oldi.

Seminariya chor armiyasining sobiq harbiy gospitali binosida joylashgan edi. Keyinchalik bu binodan Vaksinalar va emlashlar instituti laboratoriyasi, keyin esa sud-tibbiy ekspertiza uchun disseksiya markazi sifatida foydalanilgan.

Seminariyaga birinchi qabul 1998-yil sentyabr oyida boʻlib oʻtdi. Birinchi kursga 13 kishi qabul qilindi. Oʻshandan beri Seminariya har yili yangi abituriyentlarni qabul qiladi. 2002-yil sentyabr oyida barcha beshta kurs yakunlandi.

2002-yilda har birida 4 kishiga moʻljallangan keng xonalarga – kameralarga boʻlingan ikki qavatli TPS yotoqxonasining yangi binosi foydalanishga topshirildi.

TPS oʻquv dasturi Moskva diniy seminariyasining oʻquv dasturiga asoslanadi. Ammo umumiy seminariya kursiga qoʻshimcha ravishda, TPS talabalari boshqa bir qator ilmiy fanlarni ham oʻrganadilar, ularning bilimlari cherkovda kelajakdagi xizmatda zarur boʻladi.

Toshkent diniy seminariyasida uchta fakultet (kafedra) mavjud:

 Pastoral-teologiya boʻlimi – Bakalavr darajasi (oʻqish muddati 5 yil).
 Katexist (ayollar) boʻlimi – Oʻrta maxsus taʼlim muassasasi (oʻquv muddati 3 yil)
 Regent (ayollar) boʻlimi.

Ilmiy kengashi 
 TPS rektori – metropolit Vikentiy Morar;
 Oʻquv ishlari boʻyicha prorektor – protoiyerey Sergey Statsenko;
 Oʻquv ishlari boʻyicha ikkinchi prorektor – Roman Viktorovich Dorofeyev;
 Oʻquv ishlari boʻyicha prorektor – ieromonax Mixail Stolyarov;
 Ilmiy ishlar boʻyicha prorektor – Yuriy Stepanovich Fligin;
 TPS ofis boshligʻi – Maksim Viktorovich Petrov.

Rektorlari 
 Metropolit Vladimir (Ikim) (1998-yil 9-aprel – 2011-yil 5-oktyabr)
 Metropolit Vikentiy Morar (2011-yil 5-oktyabrdan beri)

Manbalar

Havolalar 
 Tashkentskaya Pravoslavnaya Duxovnaya seminariya – http://tpds.uz/ 
 https://web.archive.org/web/20111008211716/http://www.pravoslavie.uz/tashseminariya.htm

Oʻzbekiston oliy oʻquv yurtlari
Toshkentdagi oliy oʻquv yurtlar